Id-Deċiżjoni tal-Kummissjoni
tas-6 ta’ Ġunju 1997
li tistabilixxi data minima meħtieġa għad-databases fuq annimali u prodotti tal-annimali mdaħħla fil-Komunità
(Test b’rilevanza ŻEE)
(97/394/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jjistabbilixxi l-Komunitajiet Ewropej,
Wara li kkunsidrat id-Deċiżjoni tal-Kunsill 92/438/KEE tat-13 ta’ Lulju 1992 fuq komputerizzazzjoni ta’ proċeduri veterinarji ta’ importazzjoni (proġett Shift) li jemendaw id-Direttivi 90/675/KEE, 91/496/KEE, 91/628/KEE u d-Deċiżjoni 90/424/KEE u jħassar id-Deċiżjoni 88/192/KEE [1], kif emendata l-aħħar bl-Att ta’ l-Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 12 tagħha,
Billi, għall-iskopijiet ta’ l-Anness III (1) tad-Deċiżjoni 92/438/KEE, il-livell minimu tad-data meħtieġ għad-databases introdotta mill-Istati Membri dwar l-annimali u prodotti miġjuba fit-territorju tagħhom għandom l-ewwel jiġu stabbiliti;
Billi kull Stat Membru jista iddaħħal data addizzjonali fuq l-annimali u prodotti miġjuba fit-territorju tiegħu, li hu jikkonsidra xieraq;
Billi l-ħtiġijiet tekniċi l-oħra għandhom ikunu stipulati fi żmien aktar tard skond l-istudji korrenti tal-proġett Shift;
Billi l-miżuri li għalihom hemm ipprovdut fit-tali Deċiżjoni huma konformi ma’ l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Id-data minima li jridu jiddaħlu mill-Istati Membri fid-databases fuq l-annimali u prodotti miġjuba fit-territorju tagħhom għandhom ikunu dawk stipulati fl-Anness ta’ din id-Deċiżjoni.
Artikolu 2
Din id-Deċiżjoni hija ndirrizata lill-Istati Membri.
Magħmul fi Brussel, fis-6 ta’ Ġunju 1997.